el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el en en en pl fr en it en en da en en en en en en en en en en en en ceb en en en en en en nb it en it en en en en en en it fr sv en lt en en el en el el el en el el el el en de el el el en el el de en el el en en en el el el en el el
Μπαίνοντας στην εβδομάδα προετοιμασίας της 6ης αγωνιστικής της λίγκας, θα προσπαθήσω μέσα από αυτό άρθρο να τονίσω τα 5 σημεία που μου έχουν τραβήξει την προσοχή και θεωρώ πως θα είναι άξια αναφοράς.
Ακούγεται βαρύ, αλλά όμως βρισκόμαστε στην νέα εποχή του NFL. Εκτός από πλέον μετρημένους στα δάχτυλα του ενός χεριού QBs που παίζουν άνω των 34, ένας πραγματικά μεγάλος αριθμός βρίσκεται μάξιμουμ στην 3η του σεζόν. Ουσιαστική οι αριθμοί των rookie και sophomore QBs που αγωνίζονται ή αγωνίστηκαν αυτή την σεζόν είναι εντυπωσιακός. Αφήνουμε εκτός τους τραυματίες Roethlisberger (37) και Brees (40), όπως επίσης και τους, ουσιαστικά, τελειωμένους, Manning (38) και Fitzpatrick (36).
Ξεκάθαρα βρισκόμαστε στην χρονιά με τους περισσότερους νέους QBs, ενώ από τα ονόματα μπορεί να δει κάποιος ότι o παραδοσιακός Pocket Passer φαίνεται παρωχημένος.
Γενικά οι τραυματισμοί των QBs ανέκαθεν ήταν ένα μεγάλο θέμα για δύο κυρίως λόγους. Ο βασικός ήταν πάντα η αλλοίωση του αθλήματος προς το χειρότερο, λόγω και της νευραλγικότητας της θέσης. Ο δεύτερος ήταν ο ενθουσιασμός στην πιθανή έλευση στην δράση ενός νέου και κάποιες φορές άγνωστου QB (Hi, my name is Tom Brady).
Φέτος μοιάζει ωστόσο να έχει παραγίνει το κακό. Όλα άρχισαν με την απόσυρση του Andrew Luck λόγω τραυματισμών. Ένας παίκτης με φαινομενικό ταλέντο, που οι τραυματισμοί του διέλυσαν την καριέρα. Φέτος ήδη οι Jets και οι Steelers βρίσκονται στον 3ο QB. Darnold/Semian και Roethlisberger/Rudolph είναι τραυματίες ενώ στα πιτς είναι και οι Foles, Trubisky, Newton και Brees. To αστείο στην όλη υπόθεση ότι είμαστε στην εποχή που τα σφυρίγματα για roughing the passer γίνονται και για τον ποιο αστείο λόγο.
OI ΠΟΛΥΣΥΖΗΤΗΜΕΝΕΣ ΜΕΤΑΓΡΑΦΕΣ ΠΟΥ ΔΕΝ ΑΠΟΔΙΔΟΥΝ
Σίγουρα υπάρχουν παίκτες που όταν ακούς ότι τους απέκτησε μια ομάδα λες «καλή κίνηση». Για κάποιο λόγο, δεν αποδίδουν τα αναμενόμενα. Τέτοιες είναι οι περσυνές μεταγραφές των Kirk Cousins (QB, Vikings), Case Keenum (QB, Redskins) και Marcus Peters (CB, Rams). Πολλά λεφτά, μηδαμινή προσφορά. Ο Keenum ήδη αντικαταστάθηκε, ο Cousins ακούει τις καμπάνες και ο Peters είναι η χαρά του passing game. Μεταξύ όλων των CB της λίγκας είναι 94ος στα solo tackles (8) ενώ έχουν πασάρει 11 φορές προς το μέρος του και έχει επιτρέψει 7 completions (99ος) και έχει ένα interception (12ος).
Φέτος ακόμη χειρότερος είναι ο Landon Collins (S, Redskins). Σε 24 πάσες έχει επιτρέψει τον αριθμό ρεκόρ των 19 ολοκληρώσεων (1ος)! Τα αναμενόμενα δεν αποδίδει και ο Earl Thomas (S, Ravens) 7/4 (58ος) αν και έχει το ελαφρυντικό ότι δεν πασάρουν τόσο πολύ προς το μέρος του. Βέβαια έχει πολύ λιγότερα tackles (12, 59ος) συγκριτικά με τον Collins (34, 2ος).
Για Antonio Brown δεν μπαίνω καν στον κόπο να συζητήσω, ενώ το ίδιο ισχύει και για τους OBJ και Le’Veon Bell. O πρώτος έχει 23 receptions (27ος) σε 39 πάσες (13ος), 1 TD (41ος) και μόλις 335 γιάρδες (24ος). Ο Bell από την άλλη είναι μια παρόμοια ιστορία, σε χειρότερη ομάδα (θεωρητικά βάση ταλέντου) με άτυχους και πολλούς τραυματισμούς (Darnold, Siemian, C.J. Mosley). Ωστόσο σε 71 προσπάθειες (71ος) έχει 206 γιάρδες (31ος) με μέσο όρο 2.9 γιάρδες την προσπάθεια. Έχει και συμμετοχή στο passing game με 27/29 και 166 γιάρδες με 1 TD. ΔΕΝ έχει TD από το έδαφος.
ΟΙ BROWNS EINAI KAI ΠΑΛΙ ΟΙ BROWNS
Διαφημίσεις, συνεντεύξεις, social media και πολύ μεγάλα στόματα. Super Bowl, η επόμενη ομάδα της Αμερικής. Και εν τέλη βλέπουμε μια καταθλιπτική ομάδα που δεν κάνει ούτε τα βασικά, αν εξαιρέσει κανείς το παιχνίδι με τους Ravens. Μια καλή άμυνα που ωστόσο φαίνεται αποδυναμωμένη συγκριτικά με πέρυσι. Πιθανόν να έπαιξε ρόλο και η απομάκρυνση του Gregg Williams που αν μη τι άλλο, ξέρει να κατεβάζει δυνατές και σφιχτές άμυνες.
Ο Freddie Kitchens δείχνει να μην έχει ιδέα τι κάνει στην πρώτη του χρονιά και η επίθεση του φαίνεται να κάνει του κεφαλιού της. Χαρακτηριστικό παράδειγμα το fumble του Beckham στην τελευταία περίοδο του αγώνα με τους 49ers. Επίσης, η συμπεριφορά των επιθετικών σταρ της ομάδας, δημιουργεί προβλήματα. Ο Richard Sherman, CB των 49ers, δήλωσε ότι ο Baker Mayfield αρνήθηκε να χαιρετήσει τους αντιπάλους του πριν τον αγώνα, κάτι που τους έδωσε την ώθηση που χρειαζόταν και εξηγεί και τις παθιασμένες αντιδράσεις σε κάθε τους στοπ πάνω του.
Αυτό το μπερδεμένο μείγμα, που δεν αποδίδει, δεν πιστεύω ότι θα αργήσει να εκραγεί, ειδικά αν συνεχίσουν αυτά τα τραγικά αποτελέσματα. Σε κάποιο βαθμό, η ανάγκη να ικανοποιήσουν τα εγώ των παικτών τους κάνει και κακό στην ομάδα. Πίσω από μια κακή offensive line προσπαθούν να πασάρουν συνεχώς με αποτέλεσμα τα πολλά turnovers του Baker. Aντάλλαξαν τον βασικό τους guard Kevin Zeitler σε ένα πακέτο για τον OBJ, μαζί με τον Safety Jabrill Peppers και 3 επιλογές για τον επόμενο Draft (1ου και 3ου). Για να δέσει η επιτυχία πήραν και τον Olivier Vernon, που επίσης αποδίδει πολύ χαμηλότερα από τα αναμενόμενα, 9 tackles (32ος) και 1 sack (56ος).  Αν λοιπόν η συνέχεια είναι παρόμοια θα δούμε πολύ γρήγορα πυροτεχνήματα στο Κλίβελαντ.
H KAKH ΔΙΑΙΤΗΣΙΑ ΓΙΝΕΤΑΙ ΧΕΙΡΟΤΕΡΗ
Ο κόσμος στην Αμερική βράζει. Παρά την τεχνολογία και την πρόσληψη 24 διαιτητών πλήρης απασχόλησης (!) οι αποφάσεις μοιάζουν χειρότερες από ποτέ. Χαμένα σφυρίγματα, αποφάσεις που κρίνουν παιχνίδια και υπερβολικά πολλά πέναλτι. Η λίγκα έπρεπε να τους ενημερώσει, να μην σφυρίζουν με το παραμικρό τα holding penalties, καθώς στα πρώτα ματς οι αγώνες μοιάζαν περισσότερο με μπάσκετ. Αν προσθέσουμε και το τι βλέπουν καμιά φορά σαν roughing the passer, ενώ πολύ χειρότερες φάσεις δεν τις τιμωρούν καν. Κάτι πρέπει να γίνει και πιθανόν να γίνει σύντομα.